**Treći javni poziv jedinicama lokalnih samouprava za sufinansiranje mera zaštite vazduha**

Ovaj poziv objavljen je u okviru projekta „EU za Zelenu agendu u Srbiji“, koji finansira i tehnički podržava Delegacija Evropske unije u Srbiji, sprovodi ga Program Ujedinjenih nacija za razvoj (UNDP) u partnerstvu sa Ministarstvom zaštite životne sredine Republike Srbije, a u saradnji sa Švedskom i Evropskom investicionom bankom (EIB), uz dodatna finansijska sredstva koja su obezbedile vlade Švedske, Švajcarske i Srbije.

Predmet ovog javnog poziva je podrška sprovođenju konkretnih mera zaštite vazduha u jedinicama lokalnih samouprava (u daljem tekstu: JLS) koje su već izradile planove kvaliteta vazduha ili uključile mere zaštite vazduha u svoja strateška dokumenta.

U okviru 3. stuba koji je fokusiran na problem zagađenja vazduha, projekat pruža podršku Vladi Republike Srbije u pripremi preporuka za unapređenje regulatornog okvira za kvalitet vazduha, podržava lokalne samouprave u izradi i unapređenju Planova kvaliteta vazduha (PKV) i/ili Kratkoročnih akcionih planova (KAP) i u implementaciji mera zaštite vazduha iz planova, te obezbeđuje finansijsku podršku za inovativne ideje za čistiji vazduh.

# Ko može da se prijavi?

Poziv za podnošenje prijave za sufinansiranje sprovođenja mera za unapređenje kvaliteta vazduha namenjen je:

* JLS koje su izradile PKV i/ili KAP (usvojen dokument, ili u nacrtu),
* JLS koje nisu u zakonskoj obavezi da usvoje gorepomenute planove, a ugradile su mere zaštite vazduha u svoja strateška dokumenta.

Predložene mere zaštite vazduha moraju da imaju direktan uticaj na prevenciju/smanjenje zagađenja vazduha.

Partnerstva

JLS se podstiču na partnerstvo sa lokalnim javnim ili privatnim preduzećima ili institucijama koje mogu da pruže tehničku podršku ili drugu dodatnu vrednost projektu. Napomena: Ugovor se potpisuje samo sa JLS, a partnerstva treba da pojačaju kapacitete projekta i projektnog tima.

# Koje mere se mogu kvalifikovati za sufinansiranje?

UNDP će podržati sprovođenje najviše jedne mere po jedinici lokalne samouprave u okviru ovog poziva.

**Mera sa kojom JLS konkuriše za sufinansiranje kroz ovaj projekat, mora da ispunjava jedan od sledećih uslova:**

* **da je opisana u PKV ili KAP koji je usvojen od strane skupštine JLS,**
* **da je opisana u PKV ili KAP u vidu nacrta koji je spreman da se dostavi Ministarstvu zaštite životne sredine na saglasnost,**
* **da je opisana u drugim važećim razvojnim/planskim dokumentima JLS, ukoliko JLS nema PKV.**

Implementacija mera u okviru ovog poziva treba da doprinese prevenciji i smanjenju zagađenja, i da doprinese realizaciji nacionalnog Programa zaštite vazduha za period 2022-2030 koji je Republika Srbija usvojila u decembru 2022. godine[[1]](#footnote-2). Posebno se podstiču prijave JLS sa izraženim problemom zagađenja vazduha, koje spadaju u treću kategoriju kvaliteta vazduha i koje su relevantnim nacionalnim aktima prepoznate kao prioritetne JLS: Novi Pazar, Smederevo, Kosjerić, Niš, Kragujevac, Beograd, Novi Sad, Loznica, Čačak, Šabac, Kruševac, Paraćin, Subotica, Sombor; dok će Valjevo, Zaječar, Pirot, Užice, Bor, Pančevo, Kraljevo (kao JLS koje su bile korisnice ove podrške u prethodnim pozivima) i druge JLS koje su ugradile mere zaštite vazduha u planska dokumenta, biti razmatrane u zavisnosti od broja pristiglih prijava.

Očekivani period implementacije mera je j**un- novembar 2025. godine** za projekte malog obima, a **jun 2025 – april 2026**. za projekte velikog obima.

# Šta se podrazumeva pod sufinansiranjem sprovođenja mera za unapređenje kvaliteta vazduha?

Jedinice lokalne samouprave koje su planskim dokumentima definisale mere unapređenja kvaliteta vazduha imaju mogućnost da konkurišu za sredstva za sufinansiranje odabrane mere, u okviru ovog poziva, u visini **do najviše 70% njene ukupne vrednosti**. Za mere odobrene u okviru ovog poziva, projekat obezbeđuje sufinansiranje na sledeći način:

|  |  |  |
| --- | --- | --- |
| ***Ukupna vrednost projekta (1)=(2)+(3)*** | ***Sufinansiranje “EU for Green Agenda in Serbia” (2)*** | ***Sopstvena sredstva JLS (3)*** |
| **projekti malog obima ukupne vrednosti**  **$ 30,000 - $ 70,000** | **minimalno $ 21,000 i maksimalno $ 49,000** | **minimum 30% ukupne vrednosti projekta** |
| **projekti velikog obima ukupne vrednosti iznad $ 70,000** | **minimalno $ 49,001 i maksimalno $ 100,000** | **minimum 30% ukupne vrednosti projekta** |

**JLS obezbeđuje ostatak sredstava, najmanje 30% ukupne vrednosti projekta**, iz svog budžeta ili drugih izvora finansiranja, i uz aplikacioni formular prilaže i Izjavu o sufinansiranju.

Napomena: U okviru ovog poziva, sufinansiranjem je moguće pokriti i zarade angažovanog projektnog osoblja u iznosu do 10% vrednosti sufinansiranja od strane “EU for Green Agenda in Serbia” projekta.

# Vremenski okvir javnog poziva

|  |  |
| --- | --- |
| Otvaranje poziva | 10. april 2025. |
| Info dan - Konsultacije sa JLS koje žele da se prijave na poziv | 15. april 2025. |
| Rok za dostavu prijava | 30. april 2025. |
| Rezultati javnog poziva (uključujući potencijalne dodatne zahteve za prilagođavanje projektnog predloga) | 19. maj 2025. |
| Ugovaranje (uključujući prilagođavanje projekata u skladu sa zaključcima evaluacionog panela) | 30. maj 2025. |
| Implementacija mera | jun – novembar 2025. za projekte malog obima  jun 2025. – april 2026. za projekte velikog obima |

**Info dan** za predstavnike zainteresovanih jedinica lokalnih samouprava će se održati **15. aprila (u 11.00h) onlajn putem Zoom platforme.** Svi zainteresovani učesnici mogu se prijaviti putem formulara na sledećem[**LINKU**](https://forms.office.com/Pages/ResponsePage.aspx?id=Xtvls0QpN0iZ9XSIrOVDGdBY0dmYtGhItcXEOl4i3h1UNEUwWU9aUVNRRlJLMlRQVUJSOUhaTTVFMC4u).

# Proces selekcije

Proces selekcije će trajati od 30. aprila do 19. maja 2025. godine.

UNDP će pregledati prijave kako bi se uverio da su ispravno popunjene i da ispunjavaju kriterijume podobnosti, pre nego što ih podnese nezavisnom panelu stručnjaka za evaluaciju. Tim kvalifikovanih stručnjaka (evaluacioni panel) će pregledati i evaluirati prijave u skladu sa kriterijumima za ocenjivanje, i gde je potrebno, tražiti izmene projektnih predloga. Prijave sa najvećim ocenama, i odobrene od strane Projektnog odbora EU za Zelenu agendu u Srbiji, biće izabrane za sufinansiranje sprovođenja mera za unapređenje kvaliteta vazduha, pod uslovom da podnosilac prijave unese potrebna unapređenja u skladu sa zahtevima evaluacionog panela, tokom procesa ugovaranja. Projekat će obezbediti sufinansiranje u iznosu od:

* $ 21,000-$ 49,000 po pojedinačnoj prijavi (za projekte malog obima),
* $ 49,001 - $ 100,000 (za projekte velikog obima).

# Kriterijumi za ocenjivanje

Sve pristigle prijave će biti ocenjene na osnovu sledećih kriterijuma:

1. Uticaj sprovođenja mere i utemeljenost u dokumentima javnih politika (lokalnim i nacionalnim) – 25 bodova
2. Kapaciteti JLS za sprovođenje mere unapređenja kvaliteta vazduha – 20 bodova
3. Spremnost projekta za sprovođenje – 20 bodova
4. Kvalitet predloga projekta – 20 bodova
5. Održivost predložene mere – 15 bodova

Tabela 1 Kriterijumi za ocenjivanje mera predloženih za (su) finansiranje

|  |  |  |
| --- | --- | --- |
| Oblast | Kriterijum | Vrednost kriterijuma |
| 1. Uticaj sprovođenja mere i njena utemeljenost u dokumentima javnih politika (lokalnim i nacionalnim) | Da li je podnosilac prijave prikazao problem zagađenja vazduha, njegov obim i negativan uticaj koji opravdava potrebu za sprovođenjem predložene mere? Da li je podnosilac zahteva među prioritetnim JLS za unapređenje kvaliteta vazduha, kako je definisano relevantnim nacionalnim aktima?  Da li mera vodi ka merljivom očekivanom smanjenju emisija/koncentracija zagađujućih materija u vazduhu?  Da li je mera utemeljena u lokalnim i nacionalnim javno-političkim dokumentima višeg reda i doprinosi li postizanju ciljeva definisanim u ovim dokumentima, uključujući kako lokalne planove, tako i Program zaštite vazduha u Republici Srbiji za period od 2022. do 2030. godine sa Akcionim planom?  Da li je planirani uticaj širokog dejstva ili lokalizovan/ograničen na malu ciljnu grupu? Vodi li projekat računa o pravednoj raspodeli koristi od planiranog ulaganja i o osetljivim grupama stanovništva? | 25 bodova |
|
|
|
|
|
|
|
|
|
| 2. Kvalifikovanost predlagača mere i kapaciteti JLS za sprovođenje mere unapređenja kvaliteta vazduha | Da li predlagač mere raspolaže kapacitetima za sprovođenje mere koja se finansira sredstvima programa i može li da apsorbuje podršku (na osnovu podataka o drugim realizovanim projektima i ljudskim kapacitetima)? | 20 bodova |
| 3. Spremnost projekta za sprovođenje | Da li su ispunjeni svi neophodni preduslovi za implementaciju?  Da li su pribavljene sve dozvole (ukoliko su potrebne)?  Da li je opštinska/gradska vlast obezbedila sredstva za sufinansiranje implementacije projekta? | 20 bodova |
| 4. Kvalitet predloga projekta | Da li je plan implementacije mere adekvatno osmišljen, uključujući: planiran vremenski okvir, metodologiju/tehnologiju/pristup, finansijska sredstva, ljudske i druge resurse? Da li su dostavljeni svi podaci potrebni za ocenu izvodljivosti predložene mere? Da li postoje jasni izvori verifikacije rezultata?  Da li struktura priloženog budžeta odgovara opisu mere? Da li su procenjene jedinične cene pojedinih inputa (čovek-dan, oprema, radovi) realistični? Da li planirani utrošak finansijskih sredstava demonstrira isplativost? Da li obezbeđeno sufinansiranje (od najmanje 30%) adekvatno odgovara planiranim aktivnostima? | 20 bodova |
| 5. Održivost predložene mere | Da li postoji jasan plan i kapacitet za održivost rezultata postignutih planiranom implementacijom mere i nakon završetka trajanja projekta? | 15 bodova |

# Prijave

Prijavu treba popuniti na **srpskom jeziku**. Važno da je odgovor na svako pitanje bude jasan i koncizan, i da sadrži konkretne informacije na osnovu kojih će se vršiti ocenjivanje prijave.

Prijavu je potrebno podneti najkasnije do **30. aprila 2025. godine do 17.00 časova**, putem sledećeg [LINKA](https://forms.office.com/Pages/ResponsePage.aspx?id=Xtvls0QpN0iZ9XSIrOVDGdBY0dmYtGhItcXEOl4i3h1UNkpWRUo3NVQxSjcwVUNEVkY0TEJNOFRDVi4u).

Pored popunjavanja kratkog onlajn prijavnog formulara, potrebno je dostaviti i sledeća dokumenta na email adresu [zelena.agenda.rs@undp.org](mailto:zelena.agenda.rs@undp.org):

* **Prilog I (obavezan)** – Opis mere: rezultati koje će postići JLS primenom mere, opis aktivnosti, potrebnih resursa, vremenski okvir, detaljan budžet (Prilog I je dat u nastavku ovog dokumenta);
* **Prilog II (obavezan)** –Izjava potpisana od strane ovlašćenog lica kojim se potvrđuje obezbeđeno sufinansiranje i učešće u javnom pozivu (Prilog 2 je dat u nastavku ovog dokumenta);
* **Prilog III (ukoliko je primenljivo)** – Izjava o partnerstvu potpisanu od ovlašćenog lica koje potvrđuje učešće na projektu;
* **Propratna dokumentacija** – Planski dokument u kome je navedena mera predložena za sufinansiranje **(obavezno)**, dodatna tehnička dokumentacija **(ukoliko je primenjivo)**, itd. U planskom dokumentu je potrebno jasno naznačiti meru koja se predlaže za sufinansiranje.

Šabloni priloga su dostupni na linku <https://zelena-agenda.euzatebe.rs/rs/konkursi>

# Ocenjivanje, odabir projekata i mehanizam podrške

# UNDP će uspostaviti evaluacioni panel, koji će ocenjivati sve podnete predloge projekata na osnovu kriterijuma navedenih u ovom javnom pozivu i odabrati rešenja (najviše jedno po JLS) koja će biti **predložena za sufinansiranje, sa ili bez dodatnih uslova koje je neophodno ispuniti u fazi ugovaranja** (evaluacioni panel će definisati ove uslove). Konačnu odluku o sufinansiranju (uključujući i odobrenje traženih izmena koje JLS treba da ispuni u fazi ugovaranja) doneće Projektni odbor EU za Zelenu agendu u Srbiji.

# Priprema ugovora će uključivati **dijalog sa podnosiocem prijave** kako bi bile unete **izmene u predlog mere u skladu sa zahtevima evaluacionog panela i izvršila odgovarajuća prilagođavanja predloga**, čime bi se uskladili tehnički ili finansijski aspekti projekta. Usklađenost može zahtevati dodatne informacije od strane podnosioca prijave, što će biti preduslov za potpisivanje ugovora. UNDP će potpisati ugovor o finansiranju sa JLS čije mere su odobrene i svi zahtevi za izmenu (u fazi evaluacije) su ispunjeni od strane podnosioca prijave.

# Sprovođenje

Sve JLS koje budu izabrane za sufinansiranje u okviru ovog Poziva odrediće jednu osobu koja će biti u direktnom kontaktu sa predstavnicima UNDP-a tokom sprovođenja mere unapređenja kvaliteta vazduha.

UNDP će održavati redovne individualne sastanke sa kontakt osobama svih JLS koje primaju podršku.

Kontakt podaci

Za više informacija posetite

<https://zelena-agenda.euzatebe.rs/rs/konkursi>

Ukoliko imate dodatnih pitanja, obratite nam se na sledeću e-mail adresu:

[zelena.agenda.rs@undp.org](mailto:zelena.agenda.rs@undp.org)

ili pozivom na sledeći broj:

062/270-408

# Prilog I – Opis mere

|  |  |
| --- | --- |
| **DETALJI JLS KOJA SE PRIJAVLJUJE NA POZIV** | |
| Opština/Grad |  |
| Adresa |  |
| Površina |  |
| Broj stanovnika |  |
| Kontakt osoba (ime, prezime, funkcija i broj telefona) |  |
| E-mail kontakt osobe |  |
| Ukoliko je primenljivo, ime partnerske institucije, ime i prezime kontakt osobe, funkcija, broj telefona i e-mail |  |
| **KVALITET VAZDUHA** | |
| Kakav je kvalitet vazduha u opštini u poslednjih pet godina? Navesti parametre koji govore o kvalitetu vazduha i njihov negativan uticaj prema zvaničnim podacima, ili dostaviti informacije koje ukazuju na postojeći problem sa kvalitetom vazduha. Navesti dominantnu zagađujuću materiju. Prikazati inventar emisija dominantne zagađujuće materije ili opisati procenjene najvažnije izvore emisija dominantne zagađujuće materije na neki drugi način. | |
| **STATUS PLANA KVALITETA VAZDUHA I/ILI KRATKOROČNOG AKCIONOG PLANA (Za JLS koje nemaju obavezu izrade PKV/KAP, status drugih planskih dokumenata u koja je JLS ugradila mere zaštite vazduha)** | |
| 1. Za JLS koje su izradile ili usvojile PKV i/ili KAP, obrazložiti status PKV i/ili KAP koji je JLS razvila/unapredila, a koji sadrži meru koju JLS predlaže za sufinansiranje: da li je Plan zvanično usvojen, odobren od strane Ministarstva zaštite životne sredine, dostavljen na saglasnost ili je spreman za dostavljanje na saglasnost? Obrazložiti unapređenja Plana načinjena u okviru projekta, i priložiti tekst Plana kao prilog uz ovu prijavu. 2. Za JLS koje nemaju obavezu izrade PKV/KAP, obrazložiti status drugih planskih dokumenata u koja je JLS ugradila mere zaštite vazduha, i priložiti tekst Plana kao prilog uz ovu prijavu. | |
| **MERA** | |
| * Detaljno predstaviti **cilj** predložene mere (s fokusom na efekat smanjenja zagađenja vazduha u JLS); * Predstavite detaljan opis planiranih **aktivnosti** koje će se sprovesti u okviru implementacije mere i navesti precizno aktere koji su zaduženi za sprovođenje aktivnosti; * Objasniti da li su ispunjeni preduslovi za implementaciju: da li su obezbeđene potrebne dozvole i tehnička dokumentacija (ukoliko je potrebno), da li su odvojena sredstva u budžetu itd.); * Precizirati **tehničke pojedinosti** ukoliko projekat uključuje nabavku/ugradnju opreme, tehničke radove itd. U slučaju „mekih“ mera, detaljno predstaviti pojedinosti obuka, edukacija, kampanja itd. (ukoliko je primenjivo, priložiti propratnu tehničku dokumentaciju); * Precizirati **preduslove i resurse** potrebne za uspešnu implementaciju projekta. * Precizirati **vremenski okvir** za implementaciju aktivnosti po kvartalima, u sledećoj tabeli:  |  |  |  |  |  | | --- | --- | --- | --- | --- | | **PLANIRANE AKTIVNOSTI** | **Vremenski okvir** | | | | | Q1 | Q1 | Q3 | Q4 | |  |  |  |  |  | |  |  |  |  |  | |  |  |  |  |  | |  |  |  |  |  | |  |  |  |  |  |  * Detaljno razraditi **budžet projekta** i predstaviti raspodelu sredstava po aktivnostima, budžetskim linijama, fazama, i izvoru finansiranja (u tabeli u nastavku). Za sufinansiranje obezbeđeno od strane JLS (od najmanje 30%): naznačiti iznose i da li su sredstva biti obezbeđena budžeta JLS, ili su obezbeđena iz nekog drugog izvora (fondova ministarstava, poslovnog sektora, i sl.). * Dostaviti potpisanu izjavu o sufinansiranju (Prilog 2).  |  |  |  |  |  |  | | --- | --- | --- | --- | --- | --- | | Budžet | Faza 1  (rok: dd/mm/gg) | Faza 2 (rok: dd/mm/gg) | **Sufinansiranje iz projekta EU za Zelenu agendu ($)** | **Doprinos JLS ($)** | **Ukupno ($)** | | Aktivnost 1: (navesti) |  |  |  |  |  | | Budžetska linija 1.1 (navesti) |  |  |  |  |  | | Budžetska linija 1.2 (navesti) |  |  |  |  |  | | Budžetska linija 1.3 (navesti) |  |  |  |  |  | | Aktivnost 2: (navesti) |  |  |  |  |  | | Budžetska linija 2.1 (navesti) |  |  |  |  |  | | Budžetska linija 2.2 (navesti) |  |  |  |  |  | | Budžetska linija 2.3 (navesti) |  |  |  |  |  | | Aktivnost 3: (navesti) |  |  |  |  |  | | Budžetska linija 3.1 (navesti) |  |  |  |  |  | | Budžetska linija 3.2 (navesti) |  |  |  |  |  | | Budžetska linija 3.3 (navesti) |  |  |  |  |  | |  |  |  |  |  |  | | Međuzbir | 0 | 0 | 0 | 0 | 0 | |  |  |  |  |  |  | | Ukupno | 0 | | | | | | |
| **OČEKIVANI REZULTATI PRIMENE MERE I PRAĆENJE SPROVOĐENJA** | |
| Opisati očekivane efekte sprovođenja mere po kvalitet vazduha u vašoj lokalnoj zajednici i načine praćenja efekata. | |
| **ODRŽIVOST MERE** | |
| Opisati na koji način je obezbeđena održivost postignutih rezultata i nakon trajanja projekta. | |
| **DOPRINOS MERE DRUGIM RAZVOJNIM I JAVNO-POLITIČKIM CILJEVIMA** | |
| Kojim drugim ciljevima iz razvojnog ili drugog planskog dokumenta JLS doprinosi mera (sa posebnim osvrtom na Program zaštite vazduha Republike Srbije)? | |
| **RIZICI** | |
| Molimo vas da identifikujete rizike prilikom sprovođenja predložene mere, verovatnoću i uticaj svakog rizika kao i odgovarajuće mere upravljanja datim rizicima. | |
| **KAPACITETI JLS ZA SPROVOĐENJE MERA** | |
| Navedite iskustvo koje JLS ima u sprovođenju sličnih projekata (navesti primere u prethodnih 5 godina), kao i ljudske kapacitete - članove tima koji bi bili uključeni u sprovođenje mere. | |
|  | |

# Prilog II – Izjava o sufinansiranju projekta

Ја, dole potpisani, (ime i prezime, JMBG, adresa), kao zakonski zastupnik (naziv jedinice lokalne samouprave) podnosilac sam prijave na Drugom Javnom pozivu jedinicama lokalnih samouprava za sufinansiranje mera zaštite vazduha, koji je raspisao Program UN za razvoj, u saradnji sa Ministarstvom zaštite životne sredine, а sa projektom pod nazivom (pun naziv projekta za implementaciju predložene mere, koji je podnet u okviru Javnog poziva).

Pod punom odgovornošću, izjavljujem da ću, u slučaju odobrenja projekta čiji je ukupan procenjeni iznos \_\_\_\_\_\_\_\_\_\_\_\_\_\_\_ (USD) sufinansirati projektne aktivnosti u procenjenom iznosu od \_\_\_\_\_\_\_\_\_\_\_\_\_\_\_\_\_\_\_\_\_\_ (USD), odnosno \_\_\_\_\_\_\_% od ukupne vrednosti projekta, kao što je navedeno u prijavnom formularu.

U \_\_\_\_\_\_\_\_\_\_\_\_\_\_\_\_\_\_\_,

\_\_\_\_\_\_\_\_\_\_\_\_\_\_\_\_\_\_\_\_\_

(datum)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Podnosilac prijave

# Prilog III – Izjava o partnerstvu

*Izjava o partnerstvu treba da bude potpisana i dostavljena uz aplikacioni formular za sve partnere koji učestvuju u izradi i implementaciji predloga projekta.*

NAZIV PROJEKTA

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

NOSILAC PREDLOGA PROJEKTA (VODEĆI PARTNER)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Svojim potpisom potvrđujemo sledeće:

* Upoznati smo sa predlogom projekta i razumeli smo svoju ulogu u predloženom projektu, te obaveze koje proizilaze iz istog, ukoliko projekta bude izabran za dodelu sredstava za sufinansiranje implementacije.
* Svojim kapacitetima (ljudskim i materijalnim) možemo obezbediti uspešno sprovođenje aktivnosti u koje ćemo biti uključeni i za koje ćemo biti odgovorni.
* Saglasni smo da nosilac predloga projekta bude nosilac projektnih aktivnosti i u slučaju da predlog projekta bude nagrađen, potpiše ugovor (Pismo o sporazumu) o sufinansiranju implementacije sa Programom Ujedinjenih nacija za razvoj.
* Preuzimamo obavezu redovnog planiranja i izveštavanja u programskom i finansijskom segmentu projekta prema nosiocu predloga projekta, a u skladu sa zahtevima iz ugovora potpisanog između Programa Ujedinjenih nacija za razvoj i nosioca projektne ideje (vodećeg partnera).
* Nosiocu projektne ideje (vodećem partneru) i Programu Ujedinjenih nacija za razvoj ćemo omogućiti monitoring svih projektnih aktivnosti, kao i finansijskog poslovanja u vezi sa aktivnostima neophodnim za realizaciju predlog projekta.

|  |  |
| --- | --- |
| Оrganizacija-partner |  |
| Matični broj/PIB |  |
| Zastupnik |  |
| Funkcija |  |
| Potpis |  |
| Datum, mesto, pečat |  |

1. Nacionalni Program zaštite vazduha (<https://www.ekologija.gov.rs/dokumenta/zastita-vazduha-i-ozonskog-omotaca/zakoni-0>), i Zaključci Vladine Radne grupe za sistemsko rešavanje pitanja zaštite vazduha. [↑](#footnote-ref-2)